**Әдебиеттік оқу 4 «Ә» сынып**

Сабақтың тақырыбы: Шешенің балаларын сүюі  
Сабақтың мақсаты:  
Білімділік: М. Дулатовтың өмірі мен шығармашылығына қысқаша тоқталу, оқулықта берілген өлеңіне жан - жақты талдау жасай отырып, тақырыбын ашу.  
Дамытушылық: оқушылардың сөйлеуін дамыту, шығармашылыққа, өз ойларын еркін, жатық жеткізе білуге дағдыландыру.  
Тәрбиелік: оқушылардың өмірдегі ең ардақты жан - ананы сүюге, қадірлеуге, қастерлей білуге тәрбиелеу.  
Сабақтың түрі: жаңа тақырыпты меңгерту  
Қолданылатын әдіс - тәсіл: оқыту, сұрақ - жауап, талдау, СТО әдістері  
Сабақтың көрнекілігі: тірек - сызба, М. Дулатовтың портреті, слайд - суреттер  
Пәнаралық байланыс: қазақ тілі, музыка, Қазақстан тарихы  
Топтық жұмыс түріне байланысты міндеті: оқушылар топ ішінде ынтымақтастықпен жұмыс істейді, бір - бірімен ой бөлісіп, берілген өлеңді талдап, салыстырады; жұмыс кезінде ойларын ортаға салып, жауап береді.  
  
Сабақтың барысы:  
І. Ұйымдастыру кезеңі. Сәлемдесу, түгендеу, назарларын сабаққа аудару.  
ІІ. Психологиялық дайындық.  
Сәттілік біздер тілейік,  
Мен саған, сен маған.  
Күндей күліп жүрейік,  
Күннің нұрын төгейік,  
Мен саған, сен маған.  
  
ІІІ. Үй тапсырмасын сұрау: Сұрақ -шеңбер ( Оқушы шеңбер жасап отырады да,бір –біріне допты лақтыру арқылы сұрақ –жауап алады. )  
б) Оқушыларды топқа бөлу, топ басшысын сайлау, бағалау парағын тарату.

(гүлдер таңдау арқылы топқа бөлу.)

**1 - кезең**. **Қызығушылығын ояту.** Слайд №1Үш әріптен тұратын,Есімі оның тұрақты  
Оңға оқы, солға оқы,  
Өзгермейді еш одан  
Күнім, жаным дейтұғын,  
Айтады кәні, кім атын? / Ана/

ә) М. Мақатаев «Ана, сен бақыттысың» өлеңінен үзінді оқып беру.

Ана,сен бақыттысың

Жыламағын!

Жай түсіп жатқанда да құламадың

Тәңіріңнен мен едім ғой сұрағаның

Сондықтан жыламағың, жыламағың!

Мен сенің қанықпын ғой көз жасыңа

Өзім кепіл тот басып, тозбасыма.

Екі жыр жазсам саған бірін арнап

«Ана» деп жаздым ылғи сөз басына.

Аспанға жазсам сенің есіміңді!!!

Ана, Сен бақыттысың, тербете бер

Құба талдан иілген бесігімді…  
М. Дулатов туралы не білесіңдер, оның қандай шығармаларымен таныссыңдар?

**III. Жаңа материалды түсіндіру кезеңі:**

Міржақып Дулатұлы 1885 жылғы 25 қарашада бұрынғы Торғай облысы, Жангелдин ауданындағы Қызылбел елді мекенінде дүниеге келген. Ол 2 жасында анасынан айырылған. Оның ұстазы Мұқан. М. Дулатов ақын, жазушы, Алаш қайраткері, аудармашы, драматург. **Міржақып шығармалары**  
**Өлеңдері:** «Зар заман», «Мектепке», «Елім – ай».

**Әңгімелері:**

«Жазғы кеш», «Оқымысты бала», «Күз»,«Шалдың үш баласы», т.б.

**Романы**: «Бақытсыз Жамал»

**Аудармасы:** А. С. Пушкиннен ,Лермонтовтан т. б.

Міржақып «Оян, қазақ» кітабында ұран салып халқын өнер - білімге шақырған. Қазақ елінің басқа жұртпен терезесі теңеліп, іргелі ел болуын көксеген.

**1935 жылы түрме ауруханасында ауыр науқастан қайтыс болды.** Оқулықпен және дәптермен жұмыс. Күн ретін, тақырыпты жазу.

**2 - кезең. Топтастыру стратегиясы.** **Слайд №2**- Сонымен, балалар, «Ана деген кім?» сұрағына қойылатын жауаптар тізбегін жазайық.  
Ана кім?  
- Қамқоршы, дос, ұстаз, жарық өмір сыйлаушы, жанашыр, ақылшы, мейірімді жан, пана, аяулы жан.

**3 - кезең. Мағынаны ажырату**.**Слайд №3**

**ІІ.  Мақсат қою кезеңі:** Олай болса, балалар, бүгін біз өзімізге ең жақын адам ана туралы, анасы балаларын қалай жақсы көретіндігі туралы М.Дулатовтың  «Шешенің балаларын сүюі» деп аталатын өлеңімен танысамыз.Ананың құдіреттілігі мен қасиетіне тереңірек тоқталып, топ бойынша жұмыс істей отырып, өз ойларымызды, пікірімізді ортаға саламыз.

**4 - кезең. Мәтінмен жұмыс.** **Слайд №4**Өлеңді мұғалімнің мәнерлеп оқуы. /Мәтін оқылып жатқанда күй әуені ойналып тұрады, **интерактивті тақтадан суреттер көрсетіледі/.  
Өлең кім туралы? /бала үшін өмірдегі ардақты жан - ана туралы жазылған/**  
 **5 - кезең. Сөздік жұмыс**. **.** **Слайд №5**Көз жасын көлдету - қатты жылау.  
**6 - кезең.Мәтінді талдау.Слайд №6**  Өлеңді әр топ бір шумақтан оқып, мазмұнын ашу, талдау. Әр шумақты оқи отырып талдайды. Бұл өлеңде ақын ана баласы жақсы болса, қуанып, жалқау болса, уайымдайтындығы, баласы үшін түн ұйқысын төрт бөліп, баласы үшін мақтанып, төбесі көкке жетеді деп ананың баласына деген ыстық ықыласын, махаббатын жыр етеді.  
  
**7 - кезең. Проблемалық сұрақтар. Пікіралысу. Слайд №7**1. Ақын өлеңді кімге арнаған?  
2. Баласының қуанышына қуанатын, қайғысына күйетін кім?  
3. Ана қай кезде көз жасын көлдетеді?  
4. Біздің қоғамға қарттар үйі қажет пе?  
5. Қарттар үйі болмас үшін не істеу керек?  
**8 - кезең. Топтық жұмыс. Слайд №8**1. Ақын осы өлеңі арқылы  қандай ой айтпақ болды?

2.Өлеңде ананың баласына деген қамқорлығы айтылған тұстарды тауып оқы.

3. Қазіргі қоғамда анаға деген құрмет қандай дәрежеде?

4.Ана туралы өлең шығару

5. Ана туралы мақал – мәтелдер айтуы

**9 - кезең. Ой қозғау (ұжымдық жұмыс). Слайд №9**Шығармашылық тапсырма.  
\_\_\_\_\_\_\_\_\_\_\_\_\_\_ данасың «анашым)  
\_\_\_\_\_\_\_\_\_\_\_\_\_\_ панасың (Біздерге)  
\_\_\_\_\_\_\_\_\_\_\_\_\_\_\_\_ баласын (аялап)  
\_\_\_\_\_\_\_\_\_\_\_\_\_\_\_ анашым (өсірген)  
 **10- кезең. Тренинг.**Әр оқушы өз аналарының  есімінің  бірінші  әрпінен басталатын  эпитет (теңеу) сөз тауып жазу) **Слайд №10**

**11 - кезең. Бекіту.Слайд №11**

**г)    Талдау- табыс кілті.     /Өлеңге  сатылай кешенді  талдау./**

***Авторы:****М.Дулатов*

***Тақырып:****"Шешенің балаларын сүюі»*

***Жанр  түрі****– поэзия ( өлең)*

***Идеясы****–ананың  бар  арманы, өмірінің мәні – бала, соның  амандығы*

***Шумақ****–  4*

***Тармақ****—  16*

***Буын саны-***  *( 8,11 буын)*

***Ұйқас****-Қара өлең  ұйқасы (-а,-а,-б,-а)*

***Тұрақты тіркес****–көз жасын көлдету, түн ұйқысын төрт бөлу*

***Өлеңнің  негізгі  түйіні, тәрбиелік  мәні****– балаға ана қадірін ұқтыру, ананы сүюге, қамқор  болуға, перзенттік парызын өтеуге тәрбиелеу.*  
**Ұжымдық тапсырма.**

* **«Аялы алақан» тілек жазу.**
* **«Ана» сөзінің кілтін табу.**

**А –адамның**

**Н-нағыз**

**А-асылы**  
  
**12 - кезең. Қорытындылау.Слайд №12**Ана туралы толғанбаған жан кемде - кем. Данышпан да, ғалым да, хан да, қара да ана алақанынан түлеп ұшады. «Пейіш ананың табанының астында» деген сөз тегін айтпаған. Демек, дүниеде ана алдындағы парызды өтеу мүмкін емес. Ендеше, « Бір қолымен бесікті тербетсе, екінші қолымен әлемді тербеткен» аналарымыздың көзінен нұр төгіліп, езуінен күлкі кетпесін дейміз.  
**13 - кезең. «Бүгінгі сабақтан алған әсерім» /оқушының ойын тыңдау/Слайд №13  
14 - кезең. Үйге тапсырма.** **Слайд №14**1) М. Дулатов «Шешенің балаларын сүюі» өлеңін жаттау.  
2) «Менің аяулы анам» тақырыбына шағын шығарма жазу.  
**15 - кезең. Бағалау.** Топ басшылары бағалау парағы бойынша бір - бірін бағалайды.

**Сабақты өзіндік талдау**

**Мұғалім:** Рашева Галия Тлеубергеновна

**Сынып:** 4«Ә»

**Сабақ:** әдебиеттік оқу

**Тақырып**: «Міржақып Дулатов » Шешенің балаларын сүюі»

**Өткізілген күні:** 07. 12. 2016ж

Сыныпта 10 оқушы оқиды. Оқу үлгерімі орташа.Оқушылардың танымдық және жас ерекшеліктері деңгейі әр түрлі. Сабақ «Шешенің балаларын сүюі»» тақырыбының күнтізбелік жоспар бойынша жаңа сабақты түсіндіру сабағы.

**Сабақтың мақсаты:**

а) Білімділігі: Міржақып Дулатов жайлы мәлімет беріп, «Шешенің балаларын сүюі» өлеңінің мазмұнын ұғындыру.

ә)Дамытушылық: Оқушыларға бағыт бағдар бере отырып өздіктерінен жұмыс істеуге өздігінен қорытынды шығаруға машықтандыру, таным белсендіктерін арттыру.

б)Тәрбиелік :оқушылардың өмірдегі ең ардақты жан - ананы сүюге, қадірлеуге, қастерлей білуге тәрбиелеу.

**Көрнекі құралдары**: тірек - сызба, М. Дулатовтың портреті, слайд - суреттер

**Сабақ типі:** Жаңа сабақ.

**Сабақ түрі:** Аралас сабақ

**Әдістемелік тәсілдер**: оқыту, сұрақ - жауап, талдау, СТО әдістері

**Пән аралық байланыс**: тарих, бейнелеу өнері

**Сабақтың барысы:**

**1.Ұйымдастыру кезеңі**

Сабақты бастамас бұрын оқушыларға психологиялық жағдай тудырып,

сабақтың тақырыбын, мақсатын айтып өтті.

ІІ. Психологиялық дайындық.  
Сәттілік біздер тілейік,  
Мен саған, сен маған.  
Күндей күліп жүрейік,  
Күннің нұрын төгейік,  
Мен саған, сен маған.

- Міне, жүрегіміздегі осындай жылумен сабағымызды бастаймыз.

**2.Үй тапсырмасын тексеріп, бағалау.**

ІІІ. Үй тапсырмасын сұрау: Сұрақ -шеңбер ( Оқушы шеңбер жасап отырады да,бір –біріне допты лақтыру арқылы сұрақ –жауап алады. )  
б) Оқушыларды топқа бөлу, топ басшысын сайлау, бағалау парағын тарату.

(гүлдер таңдау арқылы топқа бөлу.)

**1 - кезең**. **Қызығушылығын ояту.** Слайд №1

**ІІІ.Жаңа сабақ.**

Міржақып Дулатұлы 1885 жылғы 25 қарашада бұрынғы Торғай облысы, Жангелдин ауданындағы Қызылбел елді мекенінде дүниеге келген. Ол 2 жасында анасынан айырылған. Оның ұстазы Мұқан. М. Дулатұлы ақын, жазушы, Алаш қайраткері, аудармашы, драматург

-Ендеше бүгінгі өтетін сабағымыздың тақырыбы «Шешенің балаларын сүюі»» өлеңі.

**2 - кезең. Топтастыру стратегиясы.** **Слайд №2**

**АНА**

**3 - кезең. Мағынаны ажырату**.**Слайд №3**

Топтастыру бойынша өздеріне айтқызу, айта алмаса көмектесу. Соған байланысты «Ой шақыру» жұмысы қолданылды.

**4 - кезең. Мәтінмен жұмыс.** **Слайд №4**Өлеңді мұғалімнің мәнерлеп оқуы. /Мәтін оқылып жатқанда күй әуені ойналып тұрады, **интерактивті тақтадан суреттер көрсетіледі/.  
Өлең кім туралы? /бала үшін өмірдегі ардақты жан - ана туралы жазылған/**

**Сергіту сәті. «Ана» туралы өлең айтқызу.**

**5 - кезең. Сөздік жұмыс**. **.** **Слайд №5.** Түсініксіз сөздің мағынасын түсіндіру. **6 - кезең.Мәтінді талдау.Слайд №6**  Өлеңді әр топ бір шумақтан оқып, мазмұнын ашу, талдау. Әр шумақты оқи отырып талдайды. Бұл өлеңде ақын ана баласы жақсы болса, қуанып, жалқау болса, уайымдайтындығы, баласы үшін түн ұйқысын төрт бөліп, баласы үшін мақтанып, төбесі көкке жетеді деп ананың баласына деген ыстық ықыласын, махаббатын жыр етеді.  
**8 - кезең. Топтық жұмыс. Слайд №7**

Топтық тапсырмалар орындату. Өлең шығарту, мақал – мәтел айтқызу

**9 - кезең. Ой қозғау (ұжымдық жұмыс). Слайд №9**Шығармашылық тапсырма.  
  
 **10- кезең. Тренинг.** ) **Слайд №10**Әр оқушы өз аналарының  есімінің  бірінші  әрпінен басталатын  эпитет (теңеу) сөз тауып жазу

**11 - кезең. Бекіту.Слайд №11**

**г)    Талдау- табыс кілті.     /Өлеңге  сатылай кешенді  талдау./**

**Ұжымдық тапсырма.**

* **«Аялы алақан» тілек жазу.**
* **«Ана» сөзінің кілтін табу.**

**12 - кезең. Қорытындылау.Слайд №12**Ана туралы толғанбаған жан кемде - кем. Данышпан да, ғалым да, хан да, қара да ана алақанынан түлеп ұшады. «Пейіш ананың табанының астында» деген сөз тегін айтпаған. Демек, дүниеде ана алдындағы парызды өтеу мүмкін емес. Ендеше, « Бір қолымен бесікті тербетсе, екінші қолымен әлемді тербеткен» аналарымыздың көзінен нұр төгіліп, езуінен күлкі кетпесін дейміз.  
**13 - кезең. «Бүгінгі сабақтан алған әсерім» /оқушының ойын тыңдау/Слайд №13  
14 - кезең. Үйге тапсырма.** **Слайд №14**) М. Дулатов «Шешенің балаларын сүюі» өлеңін жаттау.  
2) «Менің аяулы анам» тақырыбына шағын шығарма жазу.Қорытындылау мақсатында «Бес саусақ» толтырылды.

Осы жерде не білдім не үйрендім білгім келеді?

Оқушы білімі «Ұнады», «Ұнамады» әдісі бойынша бағаланад

Сабақта келесі оқыту принциптері қолданылды :

1.Сабақтың ғылымилылығы: оқушылар өздерінің жауаптарында сабақ материалының атауларын нақты, толық айтуға тырысты.

2.Сабақтағы барлық оқу материалдары балаларға түсінікті тілде түсіндірілді.

3.Пән аралық байланыс – дүниетану сабағымен байланыстырылды. Оқушылардың танымдық і әрекеті өз бетінше жұмыс істеу және шығармашылық түрде болды. Сабақ кезінде оқушылар белсенді жұмыс жасады. Қойылған сұрақтарғы қызығушылықпен жауап беріп, берілген тапсырмаларды қиналмай орындап шықты. Топпен жұмыс кезінде бірін- бірі тыңдау, сөзін бөлмеу, толық жауап қайыру талаптары орындалды. Оқушылардың зерікпеуіне арналған сергіту сәттері әр жұмыс келесі жұмысқа ауысқан сайын өткізіліп отырылды.

Сабақта сөз, көрнекіліктер, практикалық жұмыстар, жеке оқушымен жұмыс, топпен жұмыс қолданылды. Сабақта жоспарға сай, қойылған мақсаттар орындалды.